钦定古今图书集成/理学汇编/学行典/第198卷 > 孙堪
## 钦定古今图书集成/理学汇编/学行典/第198卷 > 孙堪

按《馀姚县志》：“孙堪，字志健，燧长子。燧死难，堪奔丧，恸
绝复苏，致耳瞆，庐墓侧。灵芝一茎九葩数本，产冢上。
嘉靖四年，荫锦衣卫千户。明年，中武举第一，官都督
佥事。时弟墀入史局，升官翰林。堪迎养母于京邸，二
十年，承颜尽乐。母没，扶柩南还，柴毁骨立，抵杭卒，赠
都督同知，旌曰‘孝行之门’。”堪能诗文，旁通杂艺，绘事
亦见称。